સોમવારે બપોરે અંકિતભાઇના મોબાઇલ ફોન પર મેસેજ આવ્યો હતો કે, તેમના એસબીઆઇના ક્રેડિટ કાર્ડથી ફેસબુક એડ પર ડોલર તેમજ પાઉન્ડ ચૂકવણી કરવામાં આવી હતી. જેમાં કુલ રૂપિયા 2.96 લાખ કાર્ડમાંથી ડેબિટ થઇ ચુક્યા હતા. જેથી તેણે તાત્કાલિક કાર્ડને બ્લોક કરાવી દીધુ હતું. આ પ્રકારે વિદેશમાંથી પેમેન્ટ કરીને ચીટીંગ કરવાના અનેક કિસ્સા બહાર આવી રહ્યા છે. નવરંગપુરા પોલીસ સ્ટેશનન પોલીસ અધિકારીએ જણાવ્યું કે, ફરિયાદીએ ભુતકાળમાં કરેલ ઓનલાઇન ટ્રાન્ઝેક્શન સમયે કોઇ કાર્ડના ડેટા હેક કરી લીધા હોવાની શક્યતા છે. જો કે, હકીકત એ છે કે આ પ્રકારના ચીટીંગમાં આરોપીઓ સુધી પહોંચવુ મુશ્કેલ છે, કારણ કે આરોપીઓ વિદેશથી આખું નેટવર્ક હેન્ડલ કરે છે.